open-index/open-wikipedia-markdown huggingface dataset:
Gesa de la Trinità e di Sant Medegh (Bari)

La **Gesa de la Trinità e di Sant Medegh** (ofizzialment in italian *Chiesa Arciconfraternita SS. Trinità e SS. Medici*) a l'è un gesioeul de Bari, in la cità veggia, propi arent al Castell normand-svev e gestida de la confraternita omonema, fada su a nivell canonegh in del 1555 e recognossuda ofizzialment el 10 de sginer 1935.

## Storia
El palazzi baroch che la gesa l'è dent l'è stad fad su vers la fin del 1700, menter la cà de cult deperlee l'è de la prima mità del secol quell de vundes, forsi anca prima, con la soa storia che l'è per la pupart descognossuda: el se sa che l'era part del slargàss di Benedetin in Puja, che voleven sbassà el roeul di monegh de origin grega.. Al temp, la se ciamava de San Nicola foeura di mure, in del 1156 el deventa feminin, sota la proprietà de Santa Scolastega, e in del 1555 a gh'è un at che 'l mostra che dent l'è stada fada su 'na confraternita, con l'unega regola che se la se fudess desligada la proprietà la saria tornada ai moneghe. In del 1924 la confraternita l'è fada su 'me arciconfraternita e in del 1929 la perd el dirit de doperà di locai che gh'haveva dent la Gesa de San Jacom, e donca in del 1939 la va dent al canton che gh'è incoeu, cont anca la familia Triggiano-Amoruso, proprietaria di spazzi, che ghe dona pussee inscì de slargà la gesa. 

L'è stada, cont el temp, sbatuda sgiò squasi per intregh, foeura che per una luneta cont un bassrilev de la Trinità, inscì de metela in del palazzi: in del 1939 l'è dada in man a la Confraternita, al temp fada su per la pupart de paisan e i forme del dì d'incoeu gh'è del 1964.

## Architetura
Sita in d'un palazzi baroch, in del restell a gh'è la luneta de la Trinità che la resta de la gesa originala, quand che se va dent se troeuva una cros de legn de l'età de Mez e, dopo vesser andad denter, se ved l'aula unega de la gesa, che la gh'ha do spazzi a lat con di altar per orà. El gran altar in l'absid l'è in bronz, fad su del Mario Colonna, e 'l gh'ha dree un mosaich bell colorad con la Trinità e a la mancina e a la drizza del Gesù i stema di quater evangelista e, in bass, i sant Cosma e Damian. 

La lus la riva de trè vedrare con scrivud "el Fioeul l'è el savè de l'Amor", "el Pader l'è Amor" e "el Spirit Sant l'è la forza de l'Amor" (in l'original italian "il Figlio è Sapienza dell’Amore", "il Padre è Amore", "lo Spirito Santo è Forza dell’Amore"). In di spazzi de lat a gh'è una statua de la Madona e una statua di Sant Medegh. Infin, in sul paviment, a gh'è el stema de la Confraternita, con data 1986, fad su in marmor. 

In sagrestia a gh'è un quader de la scoeula del Tizian de la Madona col Bambin, un quader de la Trinità del '600, vun del San Nicola e 'n alter di Sant Medegh.

## Riferiment


## Alter proget
Mapa

Una **mapa** l'è una rapresentazzion simbolica che la enfatiza i relazzion in tra i element de on spazzi, 'me lavorà, region o temi.

Tante mape inn franche, blocade a carta o a on alter mezz durabil, inscambi alter inn dinamiche o interative. Anca se i carte i se dopre soratut per descriv la geografia, i poden rapresentà ogni spazzi, ver o fint, senza contegnì al contest o la scala, come in de la cartografia del cervell, del DNA o de la topologia de la rete informatica. El spazzi che l'è stad mapad el po vesser in do dimension, come la superfiss de la Terra, in tre dimension, come el de denter de la Terra, o anca spazzi pussee astrat de ogni dimension, come in del modellà i fenomen che gh'hann tante variabil indipendente.

Anca se i prim carte cognossude inn del cel, i carte geografiche del territori inn de tradizzion longa e inn esistide dal temp antigh. La parolla "*mapa*" la ven dal latin medieval: *Mappa mundu* indova che *mappa* el significava "mantin" o "tessud" e *mundi* "el mond".  Inscì, "mapa" l'è diventad una parolla scurtada che la se riferiss a una rapresentazzion in do dimension de la superfiss del mond.
Zelten

El **zelten** a l'è una torta tipega del Trentin con dent candid e fruta seca, tant 'me nos, pignoeui e armandole, originaria del period de l'inverna e de Denedal, al dì d'incoeu a l'è propi un simbol de l'ofellaria trentina. La pasta a l'è fada con farina, buter, oeuv, zucher e levad, menter 'me fruta seca di alter ghe meten anca figh o ugheta.

## Riferiment
*Ricetta e storia dello Zelten Trentino

## Alter proget
Palazzi Simi

El **Palazzi Simi** a l'è un palazzi del cinchcent a Bari Vegg, squasi adree al Dom, fad su in su 'na veggia gesa de l'età de mez. Al dì d'incoeu a l'è sed de la sovrintendenza archeologega e 'l gh'ha dent varie mostre e esposizzion de roba trovada in Puja.

## Bibliografia
* Michele Simi, Tavola e memoria della famiglia Simi de Burgis, trascrizione del manoscritto iniziato nel 1682 da Michele Simi e aggiornato dai discendenti della famiglia fino agli inizi del XX secolo, corredato da indici delle abbreviazioni, dei luoghi e dei nomi, a cura di Emanuela Angiuli, Maria Padovano, Saverio Simi de Burgis, Edizioni della biblioteca de Gemmis, Bari 2001.

## Alter progett
Musee archeologegh de Santa Scolastega

El **Musee archeologegh de Santa Scolastega** a l'è un musee archeologegh de Bari, che el gh'ha dent varia roba trovada de l'area de la cità e che vegnen di civiltà native de la banda, compagn di Daun, di Messapi e di Peucezzi che vann de la preistoria a l'età del bronz, oltra a di rest de l'epoca grega, bizantina, arab-normanda e de l'età de Mez.

Fad su in del 1875 cont i poch rest trovad del professor Nitto De Rossi, in del 1890 l'è vert al publegh dent al Palazzi de l'Atenee, che l'è stad poeu sed de l'Università de Bari, indova che l'è restad fina al 1994. In quell ann lì a l'è serrad per di lavorà de restaver e organizazzion e la competenza l'è dada a la provincia, che la scerniss 'me noeuva sed del musee el vegg monester de Santa Scolastega, sit in la cità veggia, che dopo vari lavorà el derva ofizzialment in del 2018.

## Galleria di foto

File:Bari - Museo archeologico di Santa Scolastica - 202209151512 18.jpeg|Statueta de l'Apoll
File:Bari - Museo archeologico di Santa Scolastica - 2023-09-23 23-10-14 028.jpg|Vas tipegh de Canosa
File:Bari - Museo archeologico di Santa Scolastica - 2023-09-23 23-10-14 023.jpg|Vas antigh
File:Bari, scavi di san pietro, 01.jpg|I scav de San Peder
File:Bicchiere in vetro, I-II secolo dc., dalla domus romana di largo annunziata a bari.jpg|Biccer in veder de una *domus* romana
File:Cratere apulo con atena, pegaso e un cane, dalla necropoli peucezia di via amendola a bari, V secolo ac. 01.jpg|Vas de una necropoli peucezzia
File:Età romana imperiale, anello d'oro con gemma incisa con vittoria alata che porge una corona a minerva, dall'area di s. pietro a bari.jpg|Anell d'or d'epoca romana
File:Elmo corinzio, V secolo ac., 01.jpg|Celada corinzia del quint secol p.d.S.
File:Stele feneraria di nepos di bisanzio, figlio di kallichrysos, I secolo dc., 01.jpg|Preja funeraria bizantina
File:Sarcofago della badessa Guisanda Sebaste, XII secolo.jpg|Sarcofagh de la badessa Guisanda Sebaste
File:Cratere apulo a mascheroni, 355-345 ac ca. 01 guerriero nudo sotto tempietto.jpg|Vas apul cont un soldad biot
File:Bari - Museo archeologico di Santa Scolastica - 2023-09-23 23-10-14 021.jpg|Gioei d'or


## Bibliografia
* Luigi Todisco (a cura di), Il Museo Archeologico della Provincia di Bari. Tra conservazione e innovazione, Bari, Edipuglia, 2007, ISBN 978-88-7228-516-9.

## Ligam de foeura
* sit ofizzial

## Alter proget
Gesa de San Grigoeu (Bari)

La **Gesa de San Grigoeu** a l'è una basilega de Bari, part del compless de la citadella de San Nicola. Fada su in del secol quell de des per volé del capitani d'Italia Basili Mesardonita, l'è la gesa la pussee antiga de Bari a vesser stada consacrada. 

## Storia
Quella gesa chi l'era dent al quarter de governo de la Thema de Lombardia bizantina, che 'l gh'haveva dent varie gese e palazzi civil. Quand che inn rivad i normann, vers la fin del secol quell de vundes, tut quell center lì a l'era stad sbatud sgiò, foeura de la Gesa del San Grigoeu, inscì de podé fà su la basilega del San Nicola, indova che inn stad portad i so rest dopo che inn stad menad via de Myra. L'è tirada a man in di ducument per la prima voeulta in del 1015 e ghe piaseva propi tant ai bares, che se faseven meter sota lilinscì e del 1497 la gh'ha dent una confraternita, anca lee dedicada al Sant.

A l'era in principi gestida de la Catedral, el 22 de november del 1308 el Re, dopo che ghe l'ha insubid l'arcivescov Romualdo Grisone, la dona a la Basilega de San Nicola.

L'ha guarnad el so aspet romanegh, in tra el ses'cent e 'l setcent inn stad fad di lavorà, i che modifeghe, tant 'me di altar pussee in stil gotegh, inn stade tolte via cont i restaver fad in del secol quell de vint.

Bandonada cont el temp e sarrada su per reson de sigurezza in del votcent, l'è restaverada e fina al 1928 l'era tacada a vari edifizzi, in tra de lor la Torr di Milzzie, ma in quell ann lì inn stad sbatud sgiò.  In del 1937 l'è mitud a post ancamò, cont un lavorà pagad de la sciora Straziota-Ranieri, che 'l met la gesa in di condizzion bone che l'era in di temp indree.

## Architetura

De foeura, la gesa a l'è in del stil romanegh pujes e l'è bianca, dent la gh'ha una pianta longitudinal con trè navade partide de colone. Gh'è di capitei de epoche diferente, che vann del secol quell de VII e un quajvun, de tema egizzi, el regorda quei de la cripta de la catedral de Otranto e de la Gesa de San Basili a Troia.

In di lavorà de restaver, a l'è stad descovert che sota a gh'è i trace de una gesa ancamò pussee veggia, che l'havaria fad de bas de quella de incoeu. 

## Riferiment


## Alter proget
Tarall

El **tarall** a l'è un prodot de prestin tipegh de la Bassitalia, che 'l gh'ha 'n origin propi indree in del temp. A l'è fad 'me un anell de una pasta senza levad, fada de farina, oeuli, sal e aqua o vin bianch, e se poden sgiontà di aroma compagn del peveroncin, de l'anes o del fenoeugg.

I vari tipi de tarall a inn recognossud 'me PAT in varie region.

## Riferiment
*Treccani

## Alter proget

## Vos corelade
*Scaldatelle
*Grissit
Teater Petruzzelli

El **Teater Petruzzelli** a l'è un teater de Bari, el pussee grand de la cità e 'l quart pussee grand d'Italia, e l'è in del center de la cità e de proprietà de la fameja Messeni Nemagna.

Fad su in tra el 1898 e 'l 1903 de la fameja Petruzzelli, in su 'n terren dad del comun, e l'è vert el 14 de fevrer del 1903 cont I ugonot del Giacomo Meyerbeer. In la nocc in tra el 26 e 'l 27 de otover 1991 el brusen, e domà el facc che la doma l'è borlada sgiò e l'ha smorzad i fiame el l'ha salvad del vesser destrugad. In tra el 1993 e 'l 1998 se fann i prim lavorà, cont el sostegn del Stat, ma poeu fornissen i daner, e in del 2002 el se scerniss de dàll al publegh, inscì de podé sistemàll: in del 2006 l'è espropriad ma in del 2008 la Cort Costituzzionala la deciara incostituzzional la lesg che 'l espropria, e inscì el torna a la fameja Messeni Nemagna. In del 2009 fornissen i lavorà e l'è dad indree al comun de Bari, che 'l ciapa domà 'me custod, cont una causa legal che la va inanz de agn e che l'ha vist la proprietà passà prima del comun e poeu a la fameja.

## Riferiment
* I giudici: "Il comune di Bari restituisca il Petruzzelli ai proprietari"

## Alter proget

## Vos corelade
* Teater Piccinni
* Teater Margherita (Bari)
Palazzi Mincuzzi

El **Palazzi Mincuzzi** a l'è un palazzi de Bari, in su la via Sparano da Bari, stradon che 'l conliga la stazzion centrala a Bari Vegg.

Fad su in tra el 1926 e 'l 1928, l'è stad volud de la fameja Mincuzzi, proprietaria di gran magazin omonem, e l'è vun di esempi pussee cognossud de stil liberty a Bari.

## Riferiment
* BeniCulturaliOnline

## Alter proget
Vieni a ballare in Puglia

**Vieni a ballare in Puglia** (*vegn a ballà in Puja* in italian) a l'è un singol del Caparezza dad foeura el 18 de luj del 2008 'me segond estrat del so album Le dimensioni del mio caos.

La canzon la dopera el verb "ballà" 'me eufemism per "morì" e la denonzia i mort in sul lavorà in la region, i incendi in del Gargan, la contaminazzion de Tarent dada del so gran compless de azzalarie e 'l sfrutament di extra-comunitari in di camp per l'agricoltura.

El singol l'ha vist 'me vos de introduzzion quella de l'Al Bano.

## Riferiment
*Vieni a ballare in Puglia, Caparezza canta luci e ombre della sua terra
Palazzi de l'Aeronautega (Bari)

El **Palazzi de l'Aeronautega** a l'è un palazzi de Bari doperad de l'Aeronautega Militara, fad su in di agn '30 del '900 del Saverio Dioguardi per tegnì dent el comand de la Regia Aeronautega che 'l quatava la pupart de la Bassitalia.

Mitud propi in sul longh-mar de la cità, l'è stad anca sede de l'armada de l'aria liada quand che in la segonda guerra mondial hann ocupad l'Italia, e i soldad italian gh'inn tornad in del 1950.

## Riferiment
* Bari, il Palazzo dell'Aeronautica: tempio del volo che fu "fatale" a Marlene Dietrich

## Alter proget
Teater Margherita (Bari)

El **Teater Margherita** a l'è un teater storegh de Bari, fad su in tra el 1912 e 'l 1914, e vert ancamò in del dicember 2018 dopo di gran lavorà de restaver.

A l'è stad fad in sul mar, o mej in su di pilaster che pogiaven in sul vegg port, inscì de schivà l'acord in tra el comun e la fameja Petruzzelli che ghe proibiva al comun de fà su di alter teater oltra al sò, e l'è in stil Beaux-Arts.

## Riferiment
* Bari Experience

## Alter proget
San Nicola (Bari)

**San Nicola** a l'è el quarter del center storegh de Bari, ciamad anca *Bari Vegg* perchè l'era el nucli de la cità prima che el Murat l'ha tacad a fà su la cità noeuva in del 1813, quell che incoeu a l'è el quarter Murat. L'è limitada di du port de la cità e del cors Vitori Emanuell.

Insema a quella *cità noeuva* el fa su el center moderno de la cità, e l'è a nivell istituzzional considerad part del Municipi I.

Dent a gh'è vari pont de gran interess de la cità, tant 'me la Basilega de San Nicola, el Dom, el Castell normand-svev, el Musee archeologegh de Santa Scolastega, el Palazzi Simi e 'l Palazzi Arcivescovil e del Seminari.

## Gese
La cità veggia de Bari l'è ben cognossuda per el gran numer de gese che gh'è, o ben vintquater, che inn un patrimoni architetonegh e coltural propi important:
*La Gesa de San Michel Arcangiol, che gh'haveva dent i oss del San Nicola de Bari intant che faseven su la Basilega
*La Gesa de la Vallisa, che incoeu l'è un auditorium
*La Gesa de Santa Teresa di Mas'c, che incoeu la gh'ha dent un musee
*La Gesa de San Martin, che incoeu l'è serrada
*La Gesa de San Gaitan, fada su in principi del 1056
*La Gesa del Santissim Nom de Gesù, incoeu verta domà per i matrimoni
*La Gesa de San March di Venezzian, per la tradizzion l'è stada fada su in onor del jut di Venezzian in del liberà la cità di musulman
*La Gesa del Carmen, fada su di carmelitan del 1640
*La Gesa de San Grigoeu, la pussee antiga a vesser consacrada che la gh'è ancamò
*La Gesa de la Nonziada, che incoeu ghe resta domà el campanin
*La Gesa de Santa Scolastega, che incoeu dent a gh'è el Musee archeologegh
*La Gesa del Bonconsili, trada sgiò del 1939 e che incoeu gh'è domà di rest
*La Gesa de San Franzesch de la Scarpa, incoeu desconsacrada, che se dis che l'è stada fada su del Franzesch de Assisi
*La Gesa de San Luca, fada su di Slav, che incoeu l'è al center de la celebrazzion de la Madona di percoche
*La Gesa de San Giovann Crisostem, che ghe oren i fedei catolegh de rit bizantin
*La Gesa de Santa Chiara, un temp convent di clarisse e incoeu mensa de la Diocesi
*La Gesa de San Jacom, un temp part de 'n convent basilian
*La Gesa di Sant Medegh, che la risaliss al secol XI
*La Gesa de San Bastian, tirada a man sgiamò del 1192
*La Gesa de Santa Maria di Angel, che la dipendeva de Santa Scolastega
*La Gesa de San Domenegh, un temp part del monester domenegan, che incoeu l'è la prefetura
*La Gesa de Sant Isep, che ghe saria del secol IX
*La Geseta de San Bartolamee, che l'è stada fada su del 1180

## Riferiment
* Bari Experience
*Le 24 chiese di Bari Vecchia, alla scoperta dei gioielli dimenticati: foto
Cors Vitori Emanuell II (Bari)

El **cors Vitori Emanuell II** (in italian *corso Vittorio Emanuele II*) a l'è vun di stradon pussee important de Bari, che 'l limita Bari Vegg e che ghe se facen vari pont important de la cità tant 'me el Palazzi del Comun e 'l Teater Margherita, e la forniss in Piazza Garibaldi.

A l'è stad fad su in la segonda mità del secol quell de desnoeuv del Ferdinand II di Do Sicilie in di lavorà per mudà el quarter Murat: l'ha conligad la Via Borbonega, quella che incoeu l'è via Sparano da Bari e indova che haveven apena fad su una gesa dedicada al San Ferdinand, cont el vegg Cors Ferdinandee, che incoeu el gh'è pu. Se pensava de fà, a la fin, 'na *citadella borbonega* con tucc i servizzi de governo, ma infin inn fad domà el Palazzi de la Prefetura e 'l Teater Piccini.

El gh'ha el nom de adess de l'unità d'Italia. In del secol quell de vint, per sbassà el vent, l'è fad su el teater Margherita.

## Riferiment
* Corso Vittorio Emanuele, la strada più importante di Bari
Palazzi de la Provincia (Bari)

El **Palazzi de la Provincia** a l'è un palazzi de Bari fad su in tra el 1932 e 'l 1935 in su proget de l'ingegner Luigi Baffa, cont el che hann collaborad vari artista e architet in tra i pussee brai de tuta la Puja.

Sit in sul longh-mar, a l'è sed de la cità metropolitana de Bari e, in passad, de la provincia. Se po vedéll ben grazzia a la soa torr, che la gh'haveva de vesser de 48,5 meter ma l'è stada volzada de alter 14.

Dent gh'ha sed anca la Pinacoteca de Bari.

## Riferiment
* Turismo.it

## Alter proget
Via Sparano da Bari

La **via Sparano da Bari** a l'è un stradon del quarter Murat de Bari longh 750 meter, che la conliga la stazzion centrala cont el Cors Vitori Emanuell II e, in manera pussee larga con Bari Vegg.

La ciapa el nom del giurista angioin Sparan de Bari. Se troeuven in su la via el Palazzi Mincuzzi, vun di esempi pussee important de stil liberty de la cità, e la Gesa de San Ferdinand. Al dì d'incoeu a l'è una strada reservada ai pedon, cont anca i spiciole e i monopatin eletrigh che poden andàgh no, e gh'è di traversament per el trafegh fad inscì de fà andà pian i veicoi.

## Storia e carateristeghe
El vialon l'è stad fad su in del desvilup del noeuv quarter Murat, part de l'espansion de la cità voluda del monarca frances, e in del 1833 ghe dann el nom del Sparan. In del 1910 ghe derven la linia del tram che la conligava la stazzion centrala al Port e a la stazzion de la tranvia Bari-Barletta, che l'è sarrada in del 1948 cont i binari che inn tolt via, e l'è verta al trafegh stradal. Inscì la resta fina al 1973, quand che se scerniss de pedonalizàlla, cont el meter de piante e fior, che inn tolt via in del 2018, quand che inn mitud di "salot" a tema con di panchine e di aredament ligad a quell tema li: gh'è, a partì de la stazzion, quell de la musega, quell del giardin, quell literari, quell liberty, quell del cult, quell de la moda e, infin, quell de Porta Veggia, inscì ciamad perchè el mena a la cità veggia. 'Sti salot chi, che inn ispirad a di carateristeghe o di negozzi vegg che gh'eren, inn vun per ogni isolad de la via.

Per tut el temp del regim fascista la s'è ciamada *via Vittorio Veneto*, in regord de la bataja de la prima guerra mondial.

## Riferiment
Baldassarre Dall'Acqua

El **Baldassarre Dall'Acqua** (Mantoa, 1731 o 1732 - ...) a l'è stad un scritor e poeta lombard.

El so paa l'è stad un pitor, per el che l'è stad despess ciapad. In italian l'ha scrivud *La strage degli Innocenti* e *Descrizione di Mantova*, menter in lombard l'ha lassad un *Sonet in languaz rustagh mantvan*, che 'l mostra el mantovan del so temp.

## Bibliografia
*Region Lombardìa - Antologia della poesia nelle lingue e nei dialetti lombardi
Gesa del Carmen (Bari)

La **Gesa del Carmen** a l'è una gesa de Bari Vegg, che l'è in man a la Confraternita omonema.

## Storia
Fada su prima del secol quell de 15, a l'era una gesa dedicada al San Roch. In del 1541 i Carmelitan riven a Bari e fann su un convent vesin al vegg Ospedal e vers la fin del secol fann San Michel in quella gesa chi, che del 1640 la ciapa la dedica a la Madona del Carmen.

Intorna al '700 el pitor Andrea Miglionico ghe met i piture de la Deposizzion e de la mort del San Isep. In del 1777 una Confraternita, dedicada al cult e a jutà i orfen, la ciapa el Regi Assens: quand che in del 1806 el convent l'è scassad, l'è lee a tirà inanz la liturgia, almen del 1815.

## Riferiment


## Ligam de foeura
* Sit ofizzial

## Alter proget
Miascia

La **miascia**, ciamada anca *torta di paisan*, a l'è un dolz tipegh de la banda de Com, fad de pan poss o farina indova che se meten dent robe compagne de ugheta, fruta, pignoeui e inscì via, e poeu l'è cosud in foren.

## Bibliografia
*Gian Paolo Spaliviero, Capitolo Terzo: Le ricette - Dolci, in Dolci, biscotti, pane e polenta con la farina di mais - Storie e ricette - Lombardia, 20 settembre 2016, pp. 13-15, ISBN 9788822846808.
Corradino Cima

El **Corradino Cima** (1874 - Milan, 1942) a l'è stad un scritor italian.

## Biografia
Member de una fameja che ghe piaseva scriver in dialet milanes, el so paa l'era el Camillo, autor de el venter de Milan, l'era fredell de l'Otto, regordad per i so scricc a tema storia de Milan.

Fonzionari de la Cassa Malad Nazzionala, l'ha studiad musega al Conservatori de Berghem e l'è andad volontari in di Alpin in del 1917, vers la fin de la prima guerra mondiala. L'ha lassad vari test in lombard compagn de "La mia tosetta", "la prima del Falstaff", "El Sanmichee de la Cà Granda", "Lettera d'ona mamma", "Minestron" e "Musica" e 'l gh'ha havud sucess in di poeta lombard del so temp, tant 'me el Speri Della Chiesa Jemoli.

## Riferiment
*Milanesiabella
Gesa de l'Assonta (Malé)

La **Gesa de l'Assonta** a l'è la parochiala de Malé, in provincia de Trent. Fada su in del secol quell de quindes, l'è part de la zona pastoral di Vai del Nos de l'Arcidiocesi de Trent, ma una piev in del paes la gh'era almen del 1178, tirada a man in d'un contrat de ficc.

Quella che la gh'è al dì d'incoeu l'è stada fada su ancamò dopo de un gran incendi che, in del dicember el 1971, l'ha squasi destrugad la gesa che la gh'era, e l'è stada restaverada in larga part.

## Riferiment
*Chiese Italiane

## Alter proget
Advent

L**'advent** a l'è el temp che i cristian se preparen a celebrà el Nedal, o ben la festa del nassiment del Gesù, e in del cristianesim ocidental el representa el principi de l'ann liturgegh. In principi a l'era un temp de desunà, indova che quei che voleven vesser batezad el faseven insci de preparàss e 'l rest de la comunità cristiana ghe stava adree, quand che el temp de la Pasqua e de la quaresma l'è stad pu assee per tucc quei che voleven vesser batezad: al dì d'incoeu la pupart di gese l'ha tolt via el precet de la renonzia.

In la Gesa catolega de rit roman el po scomincià del 26 de november al 2 de dicember e 'l finiss a la vigilia, in del rit ambrosian el scomincia la prima domenega dopo del San Martin, el 11 de november, e 'l dura per ses domeneghe: i so date inn compagne in del rit mozarabegh. In la pupart di Gese ortodosse el dura 40 dì, tant 'me la quaresma, e l'è ciamad desun de la Natività. Anca i anglican e i luteran el celebren.

## Riferiment
*Treccani

## Alter proget

## Vos correlade
*Calendari de l'advent
*Corona de l'advent
Palazz Civegh (Vigevan)

El **Palazz Civegh** a l'è un edifizzi storegh de Vigevan, fad su in tra el 1768 e 'l 1821 in su proget del Martinez. In principi un ospedal civil, del 1911 l'è sed del comun.

## Riferiment
*Palazzo Civico

## Alter proget
Andrea Di Piero

L**'Andrea Di Piero** (Roma, 4 de avril 2004) a l'è un personagg de la television italian, student pussee bon de l'edizzion del 2020 de Il Collegio.

## Biografia
Nassud in del 2004 a Roma, l'è diplomad al licee lenguistegh. El toeu part a l'edizzion del 2020 de Il Collegio, reality scolastegh, indova che l'è promovud con la lode e deciarad student pussee bon de l'edizzion, ambientada in del 1992.

In del 2023 el toeu part a Pechino Express con la Maria Rosa Petolicchio, professora de maatematega del Collegi, in d'una squadra ciamada "Gli istruiti" ("I istruid"), che la riva quella de vot, a vesser eliminad a la terza puntada.

A l'è cognossud perchè el gh'ha semper la giaca.

## Riferiment


## Alter proget
Navili Vallon

El **Navili Vallon** a l'è stad un canal artificial che se podeva navigàll de Milan, che 'l conligava la sercia di Navili, che l'era el pussee grand emissari, a la Darsena de Porta Cica. Longh 700 meter, el gh'haveva una soa conca de navegazzion fada su, 'me lu, in tra el 1438 e 'l 1439. L'è stad mitud sota terra in tra el 1929 e 'l 1930 insema a la pupart de la sercia.

Incoeu de lu resta domà la soa Conca, in via Arena.

## Riferiment
*Naviglio Vallone
Gesa del Sacher Coeur (Bonat de Sota)

La **Gesa del Sacher Coeur** a l'è la parochiala de Bonat de Sora, in provincia de Berghem, e part del decanad Capriat-Chignoeul-Teren de la diocesi de Berghem. Una gesa la gh'è del secol quell de tredes, quella de incoeu l'è stada fada su a partì del 1908 con proget del Virginio Muzio e consacrada in del 1927 del Luis Maria Marei, cont i lavorà per fornìlla che inn andad inanz per desine d'agn.

## Ligam de foeura
*Sit ofizzial

## Alter proget
Gesa de Sant Isep (Palo del Colle)

La **Gesa de Sant Isep** a l'è una gesa parochiala de Palo del Colle, in la cità metropolitana de Bari e in l'arcidiocesi de Bari-Bitonto.

## Storia
La confraternita Sant Isep l'ha tacad su a fàlla el 20 de marz 1836 in su 'n terren dad a gratis del comun, con la prima preja mituda el 25 de avost 1837. L'è fornida in del 1841 e l'è benesida el 5 de setember de quell ann. El campanin l'è fornid in del 1853, el pavement in del 1855, l'altar magior in marmor in del 1857. 

In del 1955 l'è fada parochia del mons. Marcello Mimmi, arcivescov de Bari, e in del 1962 ghe meten di vedrade con la vita de l'Isep. 

## Architetura
La gesa, a pianta de esagon, la gh'ha una faciada in preja levigada anca lee partida in ses toch. Dent gh'è di tele con dissegnad el scapà in Egit, el Crist in cros coi angioi e la Madona del Bon Consej cont el Bambin in brasc.

## Riferiment


## Alter proget

## Vos corelade
*Gesa de Sant Isep (Bari)
*Gesa Retoria de Sant Isep (Bari)
Tempi Valdes de Milan

El **Tempi Valdes de Milan** a l'è un sit de cult cristian sit in del Municipi 1 in tra via Franzesch Sforza e via San Giovann in Conca, minga deslongh de la Cà Granda, che incoeu l'è sed de l'Università di Studi de Milan, e de la basilega de San Steven Magior, in man a la comunità di Valdes.

Lor gh'haveven sgiamò, del 1879, quell che restava de la cripta de San Giovann in Conca, che l'era stada in part sbatuda sgiò per slargà la piazza, e che haveven inaugurad in del 1881: in del 1885 l'è tirad sgiò anca el ciocher. In tra el 1948 e 'l 1952 el vegg tempi l'è sbatud sgiò per reson de viabilità e i valdes fann su una gesa noeuva in stil vegg e ghe monten sora, 'me indicad de la Sovrintendenza, la faciada de la gesa sbatuda sgiò.

## Bibliografia
* Alberto Ribet, La Chiesa valdese di Milano, Torre Pellice, Società di Studi Valdesi, 1962, ISBN non esistente.

## Alter proget
Gesa de Sant Ambroeus (Lugan)

La **gesa de Sant Ambroeus** a l'è una gesa catolega de Barbengh, quarter de Lugan, in stil baroch. Part de la diocesi de Lugan, prima che la ghe fuss la dipendeva de la diocesi de Com, e ghe sta adree al rit roman.

Tirada a man per la prima voeulta in del 1180, forsi tacada a un castell sbatud sgiò dent del 1420, quella de incoeu l'è stada fada su per la pupart in del milasetcent, pussee de precis in tra el 1747 e 'l 1769, quand che l'è stada visitada del vescov, ghe resten comunque di toch de la veggia gesa de l'età de mez, e 'l campanin l'è stad fad su ancamò in del 1966.

## Bibliografia
*Virgilio Gilardoni, Il Romanico. Catalogo dei monumenti nella Repubblica e Cantone del Ticino, La Vesconta, Casagrande S.A., Belinzona 1967, 202.

## Alter proget
Gesa de Sant Isep (Bari)

La **Gesa de Sant Isep** a l'è una gesa parochiala de Bari, part de l'Arcidiocesi de Bari-Bitonto.

## Storia
La gesa l'è fioeula del cresser de la capital pujesa vers el sud, in del 1909 l'arcivescov Augusto Curi el studia indova che se podaria fàlla su e 'l 13 de avril 1913 a l'è mituda sgiò la prima preja de quella noeuva gesa chi, che l'è inaugurada in del setember del 1930, cont una messa pontifegala de l'arcivescov, e l'è stada fada in su proget del Mauro Amoruso-Manzari, che 'l doperarà i maestranze de la Puja per el so lavorà.

In del 1926 comunque l'è dada una dispensa inscì che, in la gesa squasi fornida, se podess fà la messa de la domenega. 

L'atività pastorala completa la scominciarà el prim de sginer del 1931, cont el vesch che 'l se reserva el dirit de nomnà di so delegad, roba che la sarà fada anca del Mimmi fina al 1 de sgiugn del 1948, quand che el Michele Schiralli, sgiamò delegad, l'è fad curad *pleno jure*.

## Riferiment

## Ligam de foeura
* Sit ofizzial

## Alter proget

## Vos corelade
* Gesa Retoria de Sant Isep (Bari)
* Gesa de Sant Isep (Palo del Colle)
Gesa de Sant Ambroeus (Lonaa Pozzoeu)

La **Gesa de Sant Ambroeus** a l'è la parochiala de Lonaa Pozzoeu, in provincia de Vares e in l'arcidiocesi de Milan, part del so decanad de Gallaraa.

## Storia
In principi, el paes el dipendeva a nivell religios de Arsagh Sevar o de la piev de Dairagh, cont una capella dedicada ai Sant Nazar e Cels, ma in del secol quell de des l'è fada su una geseta, dedicada a l'Ambroeus, tacada al castell feudal: in del 1498 l'è mituda la prima preja de la gesa noeuva, che ghe dann la consacrazzion l'ann dopo, e l'è fornida in del 1513, e l'è sbatuda sgiò in del 1560 per di reson de spazzi e per fànn su vuna pussee granda. In del 1567 el Carlo Borromee i visita e 'l marca che a Lonaa gh'è ancamò do parochie, e sarann tacade insema in tra la visita del Borromee e quella del 1750 de l'Isep Pozzbonell.

## Riferiment
*LombardiaBeniCulturali

## Alter proget
Pantrid maridad

El **pantrid maridad** o *pancot maridad* a l'è una zupa tipega de la Lombardia. Per la tradizzion, la se magna al disnà de Pasqua dopo de l'antipast e prima de la carna..

El po vesser considerad una varietà del pancot, zupa de pan spantegada un poo in tut el mond. e l'è caraterizad di ingredient che inn poch e sempliz: pan trid, oeuv (el ross o intregh), broeud e, se se voeul, buter e formai grana trid.

## In la literadura lombarda
A l'è tirad a man in la poesia *Per el sposalizzi de la sura Carolina Porta* de l'Isep Bernardon:

E, prest, olter che i tett! Fior de pancott,
de pantrid maridaa, de menestrinn,
de ris passaa ben cott
de pappinn d'ogni sort, de geladinn,
t'han fada vegnì su come on spargiott!


## Riferiment
Ponzi Pilat

El **Ponzi Pilat** (in latin *Pontius Pilatus*, in gregh antigh *Πόντιος Πιλᾶτος*, in ebraich *פונטיוס פילאטוס*; I secol a.C. - I secol d.C.) a l'è stad un politegh e militar roman, quint governador de la Giudea romana per circa des agn, sota el regn del Tiberi, intorna a l'ann 30.

A l'è regordad soratut per i event del process del Gesù, indova che per i Vangeli el voleva liberàll, che per lu l'haveva fad nagot de mal, ma infin, per la pression di saducee, el se n'è *netad i man* e l'ha lassad che 'l fuss mitud in cros. Di legende sostegnen che, infin, el se fuss convertid al cristianesim, per quella reson chi l'è un martir per la Gesa ortodossa copta e un Sant per la Gesa ortodossa etiopa.

Regordad 'me un governador dur e forsi corrot, per esempi del Flavi Isep per quell che se sa l'è stad ciamad a Roma quand che l'ha fad una dura repression di samaritan in del 36 o in del 37, ma el Tiberi l'era mort, e al so post l'era andad su el Calligola, e 'l se sa pu negot del so destin.

## Riferiment
*[Treccani](https://www.treccani.it/enciclopedia/ponzio-pilato_(Dizionario-di-Storia)/)

## Alter proget

## Vos corelade
*Claudia Procula
Gesa de San Lissander (Paladina)

La **gesa de San Lissander** a l'è la gesa parochiala de Paladina, in provincia e diocesi de Berghem. Dedicada ofizzialment anca al Gervas e al Protas oltra che al Lissander, la depend del vicariad Almenn-Pontranga-Villa d'Almè e l'è in tra i gese pussee vegge del territori bergamasch.

In di facc, a l'è tirada a man in su 'n at del 856 del Guala, in del 1360 la *nota ecclesiarum* del Bernabò Vescont la tira ancamò a man in del definì i tasse dovude ai Vescont e a la gesa romana, ma ghe la intitolen ofizzialment al Lissander domà el 18 de otover del 1545 del Vitor Soranz, vicari del vescov Peder Bemb che a Berghem l'ha mai mitud pè. La sarà fada parochia in del 1586.

In del 1781 se scerniss de fà su un noeuv edifizzi, in su proget del Giovann Mairon de Pont, e l'è mituda la prima preja el 3 de avost: l'è fornida in del 1791 e l'è consacrada ancamò del Adriano Bernareggi, che ghe dona di reliquie, in del 1939.

## Riferiment
*Beweb

## Alter proget
Maria Helena Vieira da Silva

La **Maria Helena Vieira da Silva** (Lisbona, 13 de giugn 1908 - Paris, 6 de marz 1992) a l'è stada ona pitora astratta portoghesa. L'è stada ona pitora del moviment de l'espressionism astratt europee cognossuu come Art Informal. I sò òper i gh'hann dent di interni complèss e di vedud de città cont el drovà di lini che esploren el spazzi e la prospettiva.

## Alter progett
Vigilia de Nedal

Per **vigilia de Nedal** se intend el dì che 'l vegn prima del Nedal. L'è sociada a varie tradizzion, compagne de la zena de Nedal e de la messa de Mezanocc, e l'è in di facc vun di di pussee sentid e celebrad in di paes de tradizzion e coltura cristiana. Per quei che stann adree al calendari gregorian l'è el 24 de dicember, menter per quei che stann adree a quell giulian l'è el 6 de sginer de l'ann despoeu.

A nivell de liturgia, de solit a l'è el darrer dì de l'advent e de la novena.

## Riferiment
*Britannica

## Alter proget
Gesa de la Madonina (Artogne)

La **gesa de la Madonina**, dedicada ofizzialment a la visitazzion de la Maria a la Lisabeta, l'è una gesa sussidiaria de la parochia di Sant Corneli e Ciprian de Artogne. La dipend de la diocesi de Bressa.

## Storia
La gesa l'è tirada su in tra el secol quell de quindes e quell de sedes, agn che l'è anca decorada. In del 1567 el vesch de Bressa Domenegh Bollan el visita la gesa, e 'l dà di direzzion inscì de fornì i lavorà. La gesa a l'è visitada anca del San Carlo Borromee in del 1580, che el decreta che l'alter in legn che gh'era prima el fuss sustituid de vun in muradura e che el fuss fad el roson. El ciocher, che el gh'ha do campane, l'è fad su in del 1595 e l'altar de marmor che gh'è adess l'è fad in del 1799. In del 1907 se fann de lavorà de restaver de tute i decorazzion. In tra el  1968 e 'l 1971 e in del 1988 a l'è restaverada per instregh, menter in del 1983 se sistema la torr del campanin. El fà su de la cesa l'è stad pagad per la pupart de la fameja Federici, e di font storeghe tiren a man che la fuss un giustpatronad de la nobel fameja.

## Descrizzion
La gesa la gh'ha denanz un segrad piscinin de quater canton fad de pioch; la gh'ha una faciada a gabanna, con di verture centrai, un portal in preja e un roson. De foeura la gh'ha una cornis de archet a trii lob con di mensole a gota e con superfiss bombada. El dedent l'è de sala unega, quatada de una volta. In di pared laterai gh'è di fresch del XV-XVII secol, trovad del don Giovanni Battista Garbellini, arcipret de Artogne, quand che gh'è stad el primm restaver de la gesa del 1968 al 1971. El presbiteri l'è a quater canton e in alt, pien de afresch, dopo che in del 1988 el segond restaver volud del don Gregorio Salvadori, curad de Artogne, l'ha menad a la lus un fresch che 'l mostrava Pader Eterno, che l'era stad desmentegad, forsi perdud per un decret del 1658 del cardinal Peder Otbon, che l'ha oblegad a imbiancà la volta. El presibiteri l'è serrad da un fond absidal pian indova che gh'è l'altar magior con la soa *soasa*.  A fianch de la cesa se troeuva el campanin e la sagrestia.

## Riferiment


## Alter proget

## Ligam de foeura
*LombardiaBeniCulturali
*Beweb
Musee di armi bianche e di bergamine

El **Musee di armi bianche e di bergamine** a l'è un musee de Grom, in provincia de Berghem, in la logia al segond pian del Palazz Milesi, sed anca del municipi. El gh'ha dent varie spade e armi compagne di secoi quei de 15 e 16, con bergamine e dissegn che mostren la costruzzion soa, desgià che al temp la citadina l'era propi cognossuda per el so mercad de armi.

Vert tucc i dì in estad e in del posdisnà del fin setimana el rest de l'ann, l'è visitabel a gratis.

## Bibliografia
* Gabriele Medolago, La Rovina del Goglio, Comune di Gromo e Valgoglio, 2015.

## Alter proget

## Vos corelade
*Castell Ginami
*Ruvina del Goeuj del 1666
Spirit Sant

El **Spirit Sant** (anca *Spiritusant*) a l'è, per tute i confession cristiane che ghe stann adree al cred de Nicea, l'è la terza persona de la Santissima Trinità e che, in del misteri de la fed, l'è per intregh Dia, che l'è vun, insema al Dia Pader e al Dia Fioeul. In del cred nicenee-costantinopolitan se aferma che "credom in del Spirit Sant, che l'è Signor e 'l dà la vita, e 'l proced del Pader (e del Fioeul, roba che la spartiss varie forme de cristianità), e che cont el Pader e 'l Fioeul l'è adorad e glorifegad, e l'ha parlad per mez di profeta". In del vangeli de Giovann l'è ciamad "paraclet", o ben "socorridor".

Per l'eresia ariana, inveci, el Spirit Sant a l'è stad cread de Dia, tant 'me el Fioeul. I confession minga trinitarie, tant 'me i unitarian, i testimoni de Geova e i cristadelfian, sostegnen inveci che el Spirit a l'è domà una forza del Signor, e minga una persona. Per i mormon, inveci, el Spirit Sant a l'è un member de la divinità, insema al Pader e al Fioeul, che comunque inn divinità partide ma, grazzia a la soa forza, lavoren 'me che fussen domà un Dia.

Anca i alter religion abramiteghe gh'hann di concet compagn: in l'ebraism a gh'è el Ruach haQodesh, che l'è el spirit e la forza de azzion del Dia, vist di cristian 'me el Spirit Sant, ma l'ideja de Dia fad su de pussee persone l'è vista 'me eresia o 'me shituf, menter in l'islam a l'è tirad a man quater voeulte in del Coran e l'è, in bas a la tradizzion di hadith, despess sociad a l'arcangiol Gabriell. In la tradizzion islamega, inveci, el paraclet del Giovann che ghe parlava el Gesù a l'è el Maomet.

Segond di studios de la storia di religion, a l'è ben possibel che i prim cristian se fussen ispirad a la religion ellenistega, che la spartiva la psiche del spirit di Dia, menter segond di alter la po vegnì de 'n desvilup ebraich.

La festa pussee importanta ligada al Spirit Sant a l'è la pentecost, indova che se celebra el dà del Spirit a la Gesa de part del Gesù.

## Riferiment
*Spirito Santo - Treccani
*THE JEWISH «ROOTS» OF THE HOLY SPIRIT

## Alter proget

## Vos correlade
*Carisma (cristianesim)
*Batesim cont el Spirit Sant
*Intercession del Spirit
Vintdò gese per vintdu concili

**Vintdò gese per vintdu concili** a l'è stad un programa de l'Arcidiocesi de Milan volud in del 1961 de l'arcivescov Montini per adatàss ai noeuv besogn de un Milan che 'l cresseva e celebrà anca el concili Vatican II, quell de vintdu de la storia de la Gesa catolega.

## Mapa

## Lista

## Bibliografia
* Cleto Gnech (a cura di), Ventidue chiese per ventidue concili, Milan, Comitato per le nuove chiese, 1969, ISBN non esistente, SBN IT\ICCU\SBL\0427608.
Fraa

Un **fraa** (del latin *frater*, o ben *fredell*) a l'è un member de vun di orden religios nassud in la bassa età de Mez, termen vegnud al temp di orden mendicant, che l'ha dad i vod de povertà, obedienza e castità. Un fraa el po vesser ordenad diacon o prevet, ma l'è minga did che 'l sia. In la vision cristiana, se el cler el gh'ha de fà 'me el Gesù, o ben predicà el Vangeli e curà i anime, i fraa gh'hann de viver 'me lu, donca gh'hann de viver pover, in castità e a obedì a quei che gh'inn sora.

In la Gesa catolega, i orden pussee important de fraa inn quell di francescan, di agostinian, di carmelitan e di domenegan: foeura de la Gesa catolega, che l'è quella con la tradizzion pussee granda di fraa, gh'è la società de San Franzesch, part de la comenion anglicana, l'Orden Anglican di Predicator, ispirad ai domenegan, l'Orden di Francescan Ecumenegh, vert a tucc i cristian, e l'Orden di Francescan Luteran, part de la Gesa Evangelega Luterana in America.

In lombard i *Frati*, termen che 'l vegn de l'italian, inn i member de l'Orden Ospedaler de San Giovann de Dia, vist che inn ciamad i *fatebenefratelli*.

## Riferiment
*Frate, sacerdote, vescovo: figure a confronto tra differenze e similitudini
## Alter proget

## Vos corelade
*Monegh
*Monega
Monester Magior

El **Monester Magior** (*Monestee Maggior* in ortografia classega, *San Maurizio al Monastero Maggiore* in italian) a l'è una gesa de Milan, de origin paleocristiana e fada su ancamò in del cinchcent, part de un monester benedetin feminin. Tacada a quell che incoeu l'è el Musee archeologegh, l'era dedicada al San Maurizzi e l'è visitabel: per via del gran numer de fresch de la scoeula del Leonard, la gh'ha la scormagna de *[[Capella Sistina]]* de Milan o de la Lombardia.

A nivell eclesiastegh, l'è part de l'arcidiocesi de Milan e l'è una sussidiaria de la gesa de Santa Maria a la Porta. La pupart di so fresch, i pussee cognossud quei del Bernardin Luin, inn stad restaverad, grazzia ai donazzion de fedei e di privad. La gh'ha dent anca un orghen a trasmission mecanega di Antegnat.

## Galleria di foto

File:Chiesa di San Maurizio al Monastero Maggiore - Milano 17.jpg|L'altar
File:Milano - San Maurizio al monastero maggiore, aula dei fedeli, Santa Cecilia e sant'Orsola.JPG|Fresch de Santa Cecilia e Sant'Orsola
File:Chiesa di San Maurizio al Monastero Maggiore - Milano 02.jpg|Fresch de la Resurezzion
File:Chiesa di San Maurizio al Monastero Maggiore - Milano 11.jpg|Fresch del Batesim del Gesù
File:Milano Chiesa di San Maurizio al Monastero Maggiore Innen Halle der Nonnen Orgel 2.jpg|L'orghen de la Gesa
File:Milano Chiesa di San Maurizio al Monastero Maggiore Innen Halle der Nonnen Gemälde 2.jpg|Fresch de l'Arca de Noè
File:Milano - San Maurizio al monastero maggiore, aula delle monache 20.JPG|Fresch del Luin cont el Gesù mort
File:Chiesa di San Maurizio al Monastero Maggiore - Milano 07.jpg|L'Ultima Cena
File:San Maurizio al Monastero Maggiore (Milano) Soffitto coro.jpg|El Pader Eterno
File:Milano Chiesa di San Maurizio al Monastero Maggiore Innen Halle der Nonnen Langhaus Nord.jpg|La sala di moneghe
File:San Maurizio, aula dei fedeli, cappella Besozzi di santa Caterina 2.JPG|La Santa Catarina in l'aula di fedei
File:Monastero Maggiore (41324588492).jpg|El cioster del Monester


## Riferiment
*Comun de Milan

## Alter proget
Castellar (Monzamban)

**Castellar** (in italian *Castellaro Lagusello*) a l'è una frazzion de Monzamban, in provincia de Mantoa, che l'è in su 'na collina che la dà in su 'na vall a forma de coeur. A longh oget de controversia in tra el Ducad de Mantoa e la Republega de Venezzia, a l'è stad un comun venezzian fina al rivà de Napoleon, che per di reson de defesa l'ha tacad a la Lombardia e, in del 1083, el taca a Monzamban in di so mester de razionalizazzion, roba che i austriegh confermen in del 1816.

Per via del so sit palafiticol Fond Tacoi, a l'è recognossud 'me part del patrimoni UNESCO di sit palafiticol intorna ai Alp: de vedé a gh'è anca el Castell, la Gesa de San Nicola e 'l so oratori de Sant Isep.

## Bibliografia
* Leandro Zoppè, Itinerari gonzagheschi, Milano, 1988, ISBN 88-85462-10-3.

## Alter proget
Gesa de Sant Ambroeus (Cinisell)

La **Gesa de Sant Ambroeus** a l'è la parochiala de Cinisell, che l'è l'edifizzi pussee grand in piazza Gramsci, la piazza pussee granda de Cinisell Balsom. Fada su in del secol quell de sedes in sui ruvine de una gesa pussee veggia, l'è dedicada al Sant Ambroeus, protetor del comun. In stil baroch, l'è part de l'arcidiocesi de Milan e ghe sta adree al rit ambrosian.

De lee la dipend la geseta de Sant Usebi.

## Riferiment
*LombardiaBeniCulturali

## Alter proget
Gesa de San Dionis

La **Gesa de San Dionis** (in latin *basilica prophetarum*) a l'è stada vuna di *basileghe ambrosiane* de Milan volude del Sant Ambroeus, insema a la *[[Basilica de Sant Ambroeus|basilica martyrum]]*, a la *[[Gesa de San Nazar|basilica apostolorum]]* e a la *[[Gesa de San Simplician|basilica virginum]]*, fada su prima del 381 e sbatuda sgiò del governo austriegh in del 1783, dopo de 'na decadenza de secoi, inscì de lassà spazzi ai giardin publegh e al musee de storia natural. L'era dedicada al Dionis de Milan.

## Galleria di imagin

File:Basilica di San Dionigi 1574.jpg|Olter dissegn de la Gesa
File:Dipinto di Tommaso Formenti conservato nella basilica di San Dionigi.jpg|Pitura del Tomas Forment che gh'era dent
File:Basilica di San Dionigi.jpg|La gesa in su la mapa
File:Basilica di San Dionigi e Porta Orientale in una mappa del 1700.jpg|La gesa, insema a Porta Renza, in su 'na mapa
File:Velabrum.jpg|El Velabrum
File:IMG 5463 - Milano - Duomo - Tomba Ariberto d'Intimiano - Foto Giovanni Dall'Orto 17-feb-2007.jpg|La tomba de l'Aribert de Intimian, che l'era in la gesa (incoeu a l'è in Dom)


## Bibliografia
*Kinney D., Le chiese paleocristiane di Milano, in Millennio ambrosiano, I, p. 65

## Alter proget
Pass innocent

Per **pass innocent** se intend, in del dirit del mar, la possibilità per un vassell de passà per i aque territoriai de un Stat sovran con di limitazzion. In bas a la Convenzion di Nazzion Unide in sul Dirit del Mar, un pass a l'è innocent se el fa minga de dagn a la pas, a l'orden e a la sigurezza del Stat coster, 'me per esempi fà esercitazzion cont i armi, andà a pesca, bordegà, menascià la sovranità del Stat o fà andà in cel o aterrà un sgolatasc.

Nassuda 'me tradizzion in del secol quell de desnoeuv, cont el rivà di gran spostament cont i nav, l'è deventada lesg in del 1982 con la convenzion ONU a tema. L'è minga de sconfonder con la libertà de navegà: se cont el pass innocent se recognoss de vesser in di aque de un Stat e se aceta di limitazzion, menter con la libertà de navegà se aferma de vesser in aque internazzionai, cont el dirit de fà tusscoss quell che l'è permess lilinscì.

## Riferiment
*The Right of Innocent Passage in the UN Convention
Sword Art Online

l'è una serie de *[[light novel]]* scriita del Reki Kawahara e illustrada de abec, publegada de ASCII Media Works a partir del 10 avril 2009. La storia la va dree ai aventure del Kazuto Kirigaya, joven videojœgador ind linia qe ind un futur prossem al prova i prime realtaa virtuai MMORPG. Ol Kawahara, sota ol pseudonem de Fumio Kunori, a'l prencepe l'ha publegad la serie in su la Red del 2002 a'l 2008. L'œvra l'è staita adatada in divers manga publegads del Kadokawa, do serie de *light novel [[spin-off (mass media)|spin-off]]*, un film e tants videojœg.

Un adatament anime de 25 episods, produxid de A-1 Pictures, l'è vegnid for in Japon del 7 lui a'l 22 dexember 2012. Un special televisiv de sunt, ciamad *Extra Edition*, l'è vegnid for ol 31 dexember 2013, inscambe ol seguit de l'anime, intitolad *Sword Art Online II*, l'è stait trasmetid del 5 lui a'l 20 dexember 2014. Un film d'animazion del titol *[[Sword Art Online - The Movie: Ordinal Scale]]*, ambientad intra la segonda e la terza stajon, l'è vegnid for ind i sale cinematografege del Japon ol 18 fevrer 2017. La terza stajon de l'anime, *Sword Art Online: Alicization*, l'è staita trasmetida in do part del 6 otover 2018 a'l 19 setember 2020.

*Sword Art Online* al g'ha havud un sucess comerçal prope grand. A'l 2022 de plu de 30 million de copie dei *light novel* i è staite vendide in divers pais del mond, intra i quai Japon, Cina, Corea del Sud, Thailandia, Stats Unids, Canada, Brasil, Jermania, França, Italia e Regn Unid.

## Riferiments